यो सालको अदुवाको बजारसम्बन्धी समस्याको समाधानका लागि भारतसँग हालको अवरोध हटाई जुन रूपमा हामीसँग अदुवा छ, त्यही रूपमा निकासी गर्न देऊ भन्नुबाहेक केही छैन किनकि अधिकांश अदुवा खनिसकिएको छ, निकासीका लागि ढिलो भइसकेको पनि छ । अन्य विकल्पमा जाँदा समय लाग्छ, त्यति पर्खिने समय छैन । तर खुसीको कुरा नेपाली निकासीकर्ताले केही ट्रक अदुवा बंगलादेश पु¥याएका छन् । आवश्यकता नै आविष्कारको जननी हो भनेझैँ नयाँ विकल्पको खोजी सुरु भएको छ । आगामी सालमा र त्यसभन्दा पछिका वर्षहरूमा पनि भारतमाथि अत्यधिक निर्भर हुनु भनेको यस्तै सकसको निरन्तरता नै हुने हो । यसको दिगो हल खोज्न अदुवाका आयातकर्ता मुलुक तथा यसका उत्पादनका सामग्रीहरूमा विविधीकरण गरिनुपर्छ । जसरी सबै अण्डा एउटा टोकरीमा राख्यो भने सबै फुट्ने डर हुन्छ, त्यसै गरी एक देश वा थोरै क्रेतामा भर पर्दा जोखिम हुन्छ।
